125. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. Μ. 2111.1/1/1/98 της 10/27 Νοεμ. 1998 (ΦΕΚ Β΄ 1216) Οργάνωση και λειτουργία του Συμβουλίου Ναυτικής Εκπαίδευσης (ΣΝΕ). Έχοντας υπόψη: α.Το άρθρ. 10 παρ. 1 του Νόμ. 2638/98 «Οργάνωση και λειτουργία της Ναυτικής Εκπαίδευσης, μισθολογικές ρυθμίσεις για το προσωπικό αυτής και άλλες διατάξεις» (ΦΕΚ 204 Α΄/2-9-98). β.Το γεγονός ότι από τις διατάξεις της παρούσης δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Το Συμβούλιο Ναυτικής Εκπαίδευσης (Σ.Ν.Ε.) το οποίο ιδρύθηκε με το άρθρ. 10 του Νόμ. 2638/98 «Οργάνωση και λειτουργία της Ναυτικής Εκπαίδευσης κλπ.» λειτουργεί σύμφωνα με τις παρακάτω διατάξεις: 1.Το Σ.Ν.Ε. συγκροτείται με Απόφαση μας κατά μήνα Δεκέμβριο και η θητεία των μελών του ορίζεται διετής. Ειδικά το πρώτο Συμβούλιο συγκροτείται αμέσως μετά την εφαρμογή του Νόμου και η θητεία του λήγει το Δεκέμβριο του δευτέρου έτους λειτουργίας του. 2.Οι εκπρόσωποι του ΥΠΕΠΘ του Ν.Ε.Ε. της Π.Ν.Ο. των Εφοπλιστικών Ενώσεων και του εκπαιδευτικού προσωπικού στο Σ.Ν.Ε. υποδεικνύονται με τους αναπληρωτές τους, αντίστοιχα, από τον αρμόδιο Υπουργό και από τους διοικούντες το Επιμελητήριο και το Σωματείο ή τις Ενώσεις που εκπροσωπούν. Ο εκπρόσωπος των σπουδαστών και ο αναπληρωτής του είναι σπουδαστής της ΑΕΝ/ Ασπροπύργου και υποδεικνύονται από το Δ.Σ. της Πανελλήνιας ΄Ενωσης των σπουδαστικών συλλόγων των ΑΕΝ, εφόσον αυτή υφίσταται, διαφορετικά από τη Γενική Συνέλευση των σπουδαστών της ΑΕΝ/ΑΣΠΡΟΠΥΡΓΟΥ . 3.Κατά τη διάρκεια της θητείας των μελών του Σ.Ν.Ε. δεν επιτρέπεται η αντικατάστασή τους, παρά μόνο για εύλογη αιτία. Το νέο μέλος το οποίο ορίζεται σε αντικατάσταση μέλους που παραιτήθηκε, εξέπεσε, αντικαταστάθηκε ή αποχώρησε διανύει το υπόλοιπο του χρόνου της θητείας του Συμβουλίου. Μέλος το οποίο εξάντλησε τη θητεία του μπορεί να διοριστεί εκ νέου. 4.Τα τακτικά μέλη που κωλύονται να συμμετάσχουν σε συνεδρίαση του Σ.Ν.Ε. αναπληρώνονται από τους νόμιμους αναπληρωτές τους. 5.Χρέη Γραμματέα και αναπληρωτή του ανατίθενται με την Απόφαση συγκρότησης του (Σ.Ν.Ε.) σε κατώτερους Αξ/κούς Λ.Σ. ή πολιτικούς υπαλλήλους με βαθμό Β ή Γ. 6.Το Σ.Ν.Ε. συγκαλείται από τον Πρόεδρο ή κατ’ εντολήν του, από το Γραμματέα σε τόπο που ορίζεται από αυτόν. Η πρόσκληση, στην οποία αναγράφονται τα θέματα ημερήσιας διάταξης επιδίδεται με απόδειξη σε καθένα από τα τακτικά και αναπληρωματικά μέλη, τουλάχιστον 3 ημέρες πριν την συνεδρίαση. (Μετά τη σελ. 580,586) Σελ. 580,587 Τεύχος 1281-Σελ. 39 19.Η.α.124-125 Δημόσιες Ναυτικές Σχολές 144 Σε περιπτώσεις που εκτιμώνται από τον Πρόεδρο ως κατεπείγουσες, η πρόσκληση στην οποία αναφέρεται το κατεπείγον, μπορεί να επιδοθεί και την προηγούμενη ημέρα από τη συνεδρίαση. 7.Στις συνεδριάσεις του Σ.Ν.Ε. ο Πρόεδρος μπορεί να καλεί οποιοδήποτε Αξιωματικό, Πολιτικό Υπάλληλο ή Ιδιώτη για να δώσει πληροφορίες σχετικά με τα θέματα που συζητούνται. 8.Το Σ.Ν.Ε. βρίσκεται σε απαρτία όταν ο αριθμός των παρόντων μελών είναι μεγαλύτερος των απόντων. 9.Τα θέματα που εισάγονται στο Σ.Ν.Ε. προς συζήτηση εισηγούνται οι Διευθυντές των καθ’ ύλην αρμοδίων Διευθύνσεων του ΥΕΝ ή οι Προϊστάμενοι Τμημάτων των Διευθύνσεων αυτών. Ο Πρόεδρος μπορεί να ορίσει και μέλος του Συμβουλίου για να κάνει ειδικότερη μελέτη και εισήγηση για το θέμα που πρόκειται να συζητηθεί. 10.Οι Αποφάσεις ή γνωμοδοτήσεις του Σ.Ν.Ε. πρέπει να είναι αιτιολογημένες και λαμβάνονται με φανερή ψηφοφορία και κατά πλειοψηφία των παρόντων μελών. Σε περίπτωση ισοψηφίας επικρατεί η ψήφος του Προέδρου. 11.Για τις συνεδριάσεις του Σ.Ν.Ε. τηρούνται πρακτικά στα οποία αναγράφονται τα ονόματα όλων των μελών που συμμετέχουν με ειδική αναφορά στην αναγκαιότητα τυχόν συμμετοχής του αναπληρωματικού αντί του τακτικού μέλους. Στα πρακτικά καταχωρούνται και οι γνώμες των μελών που μειοψηφούν. Τα πρακτικά υπογράφονται από τον Πρόεδρο, τον Γραμματέα και τα παρόντα μέλη του Συμβουλίου. 12.Το Συμβούλιο αλληλογραφεί μέσω του Προέδρου απ’ ευθείας με κάθε Δημόσια Αρχή ή Υπηρεσία, Νομικά πρόσωπα Δημοσίου και Ιδιωτικού Δικαίου, καθώς επίσης και ιδιώτες που παρέχουν πληροφορίες ή στοιχεία τα οποία κρίνονται χρήσιμα για μόρφωση ορθής γνώμης επί των συζητουμένων θεμάτων. 13.Από το Γραμματέα του Συμβουλίου τηρούνται τα παρακάτω βιβλία με φροντίδα του Γραμματέα. α)Βιβλίο πρωτοκόλλου εισερχομένων και εξερχομένων εγγράφων. β)Βιβλίο πρακτικών και συνεδριάσεων. Τα βιβλία αυτά αριθμούνται και μονογράφονται κατά φύλλο από το Γραμματέα και θεωρούνται από τον Πρόεδρο στο τελευταίο φύλλο τους. 